<https://lumealuifram.ro/carti/fram-in-lumea-emotiilor-si-a-intunericului/#product>
<http://schema.org/description>
"2 povestiri pline de emoție în 120 de pagini ilustrate color.\r\nRecomandate pentru copiii de 2-5 ani\r\nDe Irina Forgaciu\r\nIlustrații de Alexandra Abagiu\r\nDe ce să îi citești copilului tău o carte de dezvoltare emoțională\r\nEmoțiile ne copleșesc din prima zi a vieții. Dar nu ne naștem cu capacitatea de a le înțelege și de a le gestiona, ci ar fi bine să deprindem abilitățile necesare.\r\nCum ar fi să știi încă de la 2-3 ani să îți accepți supărarea, să îți explici frustrarea și să spui când îți este teamă?\r\nPoate că unii sunt tentați să considere că dezvoltarea emoțională este un capriciu, însă tot mai multe studii arată că persoanele cu un grad ridicat de inteligență emoțională au satisfacții personale și profesionale mai mari.\r\n\r\n&amp;nbsp;\r\nMetoda creativă și eficientă a psihologului Irina Forgaciu\r\nIrina Forgaciu a conceput această carte ca pe un instrument educativ, dar și distractiv, pe care te poți baza pentru a-l familiariza pe micuțul tău cu noțiuni fundamentale de igienă emoțională. Va afla cum să își recunoască și să își înțeleagă emoțiile. În plus, va reuși să își depășească frica de întuneric.\r\nCele două povestiri din carte descriu o atmosferă caldă, au un ton prietenos și reușesc să îmbrace intențiile didactice cu hainele frumoase ale stilului literar.\r\nExperiența de lectură include jocuri, exerciții de observație și sugestii de teme pe care le poți aborda în discuția cu copilul.\r\nDe asemenea, Irina ți-a pregătit și ție o surpriză. La finalul cărții te așteaptă o secțiune special creată pentru părinți. Aceasta cuprinde sfaturi practice și recomandări punctuale care te ajută să navighezi cu iscusință pe firul poveștii.\r\n\r\n&amp;nbsp;\r\nO lecție de inteligență emoțională pentru copiii de peste 2 ani\r\nPentru mulți copii, întunericul este înfricoșător. În plus, în primii ani de viață nu știu cum să își gestioneze emoțiile: teama, supărarea, furia, nerăbdarea. Nu știu cum să reacționeze când le este frică, când își doresc ceva și nu pot avea. Aici intervin părinții, iar psihologul Irina Forgaciu și Fram le vin cu drag în ajutor.\r\nCel mai simpatic urs polar din lume îi invită pe cei mici într-o călătorie interioară fascinantă. Psihologul Irina Forgaciu îi ghidează cu delicatețe în lumea emoțiilor și îi ajută să-și învingă teama de întuneric.\r\nLa ce schimbări în bine să te aștepți după ce citiți împreună cartea\r\nCopilul tău va învăța cum se numesc și cum se manifestă emoțiile de bază.\r\nVa descoperi cum poate să facă față emoțiilor intense și care sunt comportamentele care îl ajută să se simtă în siguranță. Își va transforma imaginația într-un aliat de nădejde și va reuși să îl țină pe bau-bau la distanță prin forța propriei minți.\r\nNu în ultimul rând, acest volum îi va deschide apetitul pentru lectură și pentru noi aventuri frumos ilustrate.\r\nCartea în sine, ca obiect, este o construcție rezistentă. Copertele sunt cartonate, cromatica intensă, iar paginile interioare rezistente, deci poate fi răsfoită și manevrată cu plăcere.\r\nPrima povestire. O zi minunată la iarbă verde\r\nFram și Ana, prietena lui, profită de vremea senină și pleacă la picnic. Dar excursia lor nu va fi deloc lipsită de surprize: coșul se dovedește a fi spart, se întâlnesc cu o cârtiță cam morocănoasă, ploaia intervine în peisaj. Cu alte cuvinte, tot atâtea ocazii pentru a scoate la iveală un întreg buchet de emoții: bucurie, tristețe, furie, frică, uimire, iubire, dezamăgire.\r\n„Este foarte important să învățăm copilul să își accepte toată gama de emoții, fiindcă ele au un scop adaptativ, adică «îi vor binele»”, punctează Irina Forgaciu, autoarea cărții.\r\nA doua povestire. Confruntarea cu întunericul\r\nDupă ce se stinge lumina în camera lui Fram din casa Căpitanului, un lup, un bau-bau, un pirat, poate chiar niște fantome se trezesc la viață și îl sperie pe puiul de urs polar. Soția Căpitanului ascultă cu atenție poveștile micuțului înspăimântat și îi arată o sumedenie de trucuri cu ajutorul cărora poate planta în interiorul lui sentimentul de siguranță. Ba chiar se poate împrieteni cu domnul Negrilă.\r\n„Anxietatea copilului crește odată cu lăsarea serii. Micuțul are nevoie de o reinterpretare prietenoasă a lucrurilor și situațiilor de care se teme. Întunericul poate fi blând, amuzant, benefic, liniștitor”, consideră psihologul Irina Forgaciu."
<https://lumealuifram.ro/carti/fram-in-lumea-emotiilor-si-a-intunericului/?add-to-cart=9075?add-to-cart=9073>